Арсений Тарковски
Нощен звън

Превод от руски: Светлозар Жеков, 2007

chitanka.info

Врати с резета оковани

защо заключваш в късен час?

Додето спиш, Иван Иванич,

пред входа ти заставам аз.

Днес в черна мушама за мене

нощта–убиец ще слети —

и аз звъня, и мразът стене,

но глух за моя стон си ти.

Затъкваш си с памук ушите,

но звън пак чуваш отдалеч —

да си шуми вън, пред вратите,

представяш ли си — горда реч!

Не търсиш рай, не вярваш в ада —

за теб не струват те петак!

Дали с връвта си за награда

да не очерня твоя праг?

Как сутринта към свойта служба,

за хилядарката си триж

продал и гражданство, и дружба,

по улицата ще вървиш?

Та тя от кръв е почерняла

и няма дом без кръст отвън.

Кажи: „Какво сте се заяли?

Платил съм здравия си сън.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.